Bashkimi i AT&T dhe BellSouth krijojn&euml; një gjigand në telekomunikacionet amerikane
Bashkimi i dy firmave ka filluar të shqetësojë disa grupe konsumatorësh që i tremben humbjes së konkurencës në treg
Vlera e aksioneve të firmës telefonike BellSouth u rrit dukshëm ditën e hënë pasi kjo kompani pranoi oferën për blerje nga korporata e telekomunikimeve AT&T. Çmimi prej 67 miliardë dollarë ishte shpallur në fund të javës së kaluar. Ky bashkim do të krijojë një gjigand telekomunikimesh me vlerë ardhurash prej mbi 120 miliardë dollarësh. Por siç vihet në dukje, bashkimi i këtyre dy firmave ka filluar të shqetësojë disa grupe konsumatorësh. Firma AT&T kishte monopolin e telekomunikimeve deri në vitin 1984, kur qeveria amerikane dha urdhër për ndarjen e kësaj kompanie në 7 firma rajonale dhe në një kompani për lidhje ndërkombëtare. Ideja ishte për të nxitur konkurencën, por tani firma ka shpallur plane për blerjen e një prej këtyre kompanive rajonale, BellSouth të Alabamës. Presidenti i BellSouthit, Tom Hamby thotë se konsumatorët do të përfitojnë nga një hap i tillë. Arsyeja që qeveria tani mund të lejojë zbatimin e marrëveshjes është se zhvillimi i shërbimeve telefonike pa kabllo dhe i shërbimeve të shpejta në internet kanë ndryshuar rrënjësisht natyrën e telekomunikimeve gjatë viteve të fundit. thotë presidenti i firmës BellSouth. Analisti Tom Watst thotë se marrëveshja duket e arsyeshme. Por disa përkrahës të konsumatorëve kanë shprehur shqetësime se ky bashkim mund të çojë në rritjen e çmimeve, nëse AT&T lejohet përsëri të kontrollojë një pjesë të madhe të telekomunikimeve në Shtetet e Bsshkuara. Gene Kimelman është me grupin e Bashkimi i Konsumatorëve. . Me bashkimin e firmave, do të mbyllen deri në 10 mijë vende pune. Qeveria federale e ka miratuar marrëveshjen. Në se kjo marrëveshje vihet në zbatim, disa analistë thonë se firmat rivale të AT&T mund të nxiten të bashkojnë forcat, për t’u bërër të afta për konkurencë. //rd//